Document ID: 32015D0365

DEĊIŻJONI TA' IMPLIMENTAZZJONI TAL-KUMMISSJONI (UE) 2015/365
tal-4 ta' Marzu 2015
li tagħti derogi lil ċerti Stati Membri fir-rigward tat-trażmissjoni tal-istatistika skont ir-Regolament (KE) Nru 1338/2008 tal-Parlament Ewropew u tal-Kunsill, rigward l-istatistika dwar infiq u finanzjament għall-kura tas-saħħa
(notifikata bid-dokument C(2015) 1377)
(It-testi bl-Ingliż, bl-Ispanjol, bl-Olandiż u bir-Rumen u biss huma awtentiċi)
(Test b'rilevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 1338/2008 tal-Parlament Ewropew u tal-Kunsill tas-16 ta' Diċembru 2008 dwar l-istatistika Komunitarja dwar is-saħħa pubblika u s-saħħa u s-sigurtà fuq ix-xogħol (1), u b'mod partikolari l-Artikolu 9(2) tiegħu,
Billi:
(1)
Ir-Regolament (KE) Nru 1338/2008 jistabbilixxi qafas komuni għall-produzzjoni sistematika tal-istatistika Ewropea dwar is-saħħa pubblika u s-saħħa u s-sigurtà fuq ix-xogħol.
(2)
Ir-Regolament (KE) Nru 1338/2008 jirrikjedi li l-Istati Membri jipprovdu statistika dwar infiq u finanzjament għall-kura tas-saħħa kif definit fl-Anness II ta' dak ir-Regolament.
(3)
Skont l-Artikolu 9(2) tar-Regolament (KE) Nru 1338/2008, fejn meħtieġ, id-derogi u l-perjodi ta' tranżizzjoni jistgħu jiġu adottati għall-Istati Membri, diment li dawn ikunu bbażati fuq raġunijiet oġġettivi.
(4)
Ir-Renju ta' Spanja, ir-Renju tan-Netherlands, ir-Rumanija u r-Renju Unit tal-Gran Brittanja u l-Irlanda ta' Fuq talbu derogi minħabba l-ħtieġa għal adattamenti ewlenin fis-sistemi tal-istatistika nazzjonali tagħhom sabiex jikkonformaw mar-Regolament (KE) Nru 1338/2008.
(5)
Id-derogi li ntalbu mill-Istati Membri għandhom għalhekk ikunu konċessi.
(6)
Il-miżuri stabbiliti f'din id-Deċiżjoni huma skont l-opinjoni tal-Kumitat tas-Sistema Ewropea tal-Istatistika,
ADOTTAT DIN ID-DEĊIŻJONI:
Artikolu 1
Id-derogi stabbiliti fl-Anness għandhom jingħataw lir-Renju ta' Spanja, lir-Renju tan-Netherlands, lir-Rumanija u lir-Renju Unit.
Artikolu 2
Din id-Deċiżjoni hija indirizzata lir-Renju ta' Spanja, lir-Renju tan-Netherlands, lir-Rumanija u lir-Renju Unit tal-Gran Brittanja u l-Irlanda ta' Fuq.
Magħmul fi Brussell, l-4 ta' Marzu 2015.

Labels: 12
0
15
19